06/05/2022 | Administración LocalMunicipal
As Pontes de García Rodríguez
Persoal
Convocatoria selección auxiliares de Policía Local 2022

Mediante o Decreto núm.573/2022, do 2 de maio, ditado pola concelleira-delegada da Área de Recursos Humanos, Industria e Emprego, convocouse o proceso selectivo para a contratación laboral temporal de catro (4) auxiliares de Policía Local. A través da dita resolución edilicia tamén foron aprobadas as bases reguladoras do proceso selectivo. A parte dispositiva do mencionado decreto, contén a seguinte redacción: É obxecto da convocatoria a contratación en réxime laboral temporal, a través do proceso de selección de oposición libre, de 4 Auxiliares de Policía Local, que desempeñarán as funcións de apoio e de auxilio ós membros do Corpo da Policía Local durante a tempada de verán no marco do disposto na lexislación de corpos e forzas de seguridade e de acordo coa normativa seguinte e concordante:  Lei 4/2007, do 20 de abril, de coordinación de policías locais e a Lei 9/2016, do 8 de xullo, que a modifica.  Decreto 243/2008, do 16 de outubro, polo que se desenvolve a Lei 4/2007 e o Decreto 77/2010, do 29 de abril, que o modifica.  Orde do 28 de xaneiro de 2009 da Consellería de Presidencia, Administracións Públicas e Xustiza, pola que se determinan as probas de selección, temarios e baremos de méritos para o ingreso, promoción interna e mobilidade dos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada.  Decreto 115/2017, do 17 de novembro, polo que se regula a cooperación da Administración xeral da Comunidade Autónoma de Galicia cos concellos na selección dos membros dos corpos de policía local, vixilantes municipais e auxiliares da policía local.  Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público.  Lei 2/2015, do 29 de abril, do emprego público de Galicia.  Lei 7/1985, do 2 de abril, reguladora das bases do réxime local, na redacción dada pola Lei 11/99.  R. D. Lexislativo 781/1986, do 18 de abril, que aproba o texto refundido das disposicións legais vixentes en materia de réxime local.  Lei 5/1997, do 22 de xullo, de administración local de Galicia.  Decreto 95/1991, do 20 de marzo, da comunidade autónoma de Galicia pola que se aproba o regulamento de selección de persoal e o Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración do Estado.  Real decreto 896/1991, do 7 de xuño, que aproba as regras básicas e os programas mínimos a que se debe axustar o procedemento de selección dos funcionarios da Administración local.  Orde APU/1461/2002, do 6 de xuño, pola que se establecen as normas para a selección e o nomeamento de persoal funcionario interino, e demais disposicións concordantes de aplicación. Os contratos formalizaranse baixo a modalidade contractual prevista pola normativa aplicable no momento de realizar as contratacións. A súa duración será de 6 meses contados a partir da sinatura do contrato laboral, en virtude da autorización outorgada polo director xeral de Emerxencias e Interior. Os contratos serán por xornada semanal a tempo completo, que se prestarán en horario que se distribuirá segundo as necesidades e organización do servizo, en quendas de mañá, tarde ou noite, durante tódolos días da semana, segundo a organización do Servizo, cos descansos semanais que lles correspondan. As retribucións básicas, complementarias e extraordinarias que corresponden ós postos de traballo, por tódolos conceptos, son as que figuran no Orzamento Municipal vixente. Oposición, quenda libre. Para tomar parte neste proceso selectivo, as persoas aspirantes deberán reunir os seguintes requisitos (estipulados no Decreto 243/2008), referidos todos eles á data de finalización do prazo de presentación de instancias, que deberán manter durante o procedemento de selección, contratación e/ou permanencia na listaxe de reserva: a) Ser español/a ou nacional dun estado membro da Unión Europea, nos termos previstos no artigo 57 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. Ter cumpridos os 18 anos de idade e non exceder, de ser o caso, a idade máxima establecida no artigo 56.1. c) do Real decreto lexislativo 5/2015, do 30 de outubro. b) Posuír a certificación de ter superada a educación secundaria obrigatoria, título de graduado escolar ou equivalente, correspondente ao grupo C, subgrupo C2, do Estatuto básico do empregado público. No caso de titulacións obtidas no estranxeiro deberán acreditar a súa homologación. c) Ter unha estatura mínima de 165 cm os homes e 160 cm as mulleres. d) Non padecer enfermidade ou eiva física que impida o normal desenvolvemento das funcións propias do posto de traballo para o que se opta; acreditarase mediante un informe médico, no que se faga constar expresamente que o/a aspirante reúne as condicións físicas suficientes para a realización dos exercicios físicos que figuran especificados na correspondente proba da oposición, ademais de que non padece, a persoa aspirante, enfermidade ou defecto físico que impida o normal desenvolvemento das funcións propias do posto. O informe médico de idoneidade para a realización das probas físicas debe presentarse no momento inmediatamente anterior á realización destas, sendo excluída a persoa aspirante en caso contrario. Como máximo deberá ter unha antigüidade de tres meses en relación á data fixada para o exame. e) Posuír a capacidade funcional para o desempeño das tarefas propias do posto. f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, acreditándose mediante unha declaración xurada. Será aplicable, non obstante ao beneficio da rehabilitación, segundo as normas penais e administrativas, que a persoa aspirante deberá acreditar mediante o correspondente documento oficial. g) Non estar comprendido/a en ningunha clase de incompatibilidade das sinaladas nas leis vixentes. Acreditarase mediante declaración xurada. A convocatoria correspondente as presentes bases, efectuarase a través de anuncios no Boletín Oficial da Provincia e nun dos diarios de maior tirada de Galicia conxuntamente coa súa publicación na páxina web e no taboleiro de anuncios do Concello (sede electrónica). As solicitudes para tomar parte neste proceso selectivo faranse mediante instancia dirixida ao alcalde, en modelo que se facilitará no Rexistro Xeral do Concello e esttará dispoñible na páxina web, no prazo de dez (10) días hábiles contados a partir do seguinte ao da publicación do anuncio da convocatoria no Boletín Oficial da Provincia da Coruña (BOP). Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. A non presentación da solicitude en tempo e forma suporá a exclusión do/a aspirante. Coa solicitude achegaranse inescusablemente:  O DNI.  A titulación a que se refire a base 4. b)  De ser o caso, o diploma acreditativo de ter superado o curso básico para auxiliares da policía local, expedido pola Academia Galega de Seguridade Pública.  No seu caso, título de acreditación de coñecemento do nivel de lingua galega CELGA 3 Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. Unha vez rematado o prazo de presentación de instancias, o alcalde ou o órgano delegado ditará no prazo máximo dun mes a resolución pola que aprobará a listaxe provisional de persoas admitidas e excluídas que se fará pública no taboleiro de anuncios da sede do Concello https://sede.aspontes.org/opencms/es/informacion/tablon/ conferíndose un prazo de dez días hábiles para os efectos de reclamacións nos termos do art.68 da Lei 39/2015, do 1 de outubro, do procedemento administrativo común das administracións públicas. As reclamacións, se as houbera, serán resoltas na resolución pola que se aproba a listaxe definitiva que se publicará do mesmo xeito que a provisional. Nesta mesma resolución figurará a composición do tribunal, o lugar, a data e a hora de celebración da primeira proba. No caso de que, por circunstancias excepcionais, houbese que modificar o lugar, a data ou a hora da primeira proba, publicarase no taboleiro de edictos do Concello e na páxina web municipal, aínda que sen carácter preceptivo.7.1. O órgano de selección designarase de conformidade ao estipulado na Lei 9/2016, do 8 de xullo, pola que se modifica a Lei 4/2007, do 20 de abril, de coordinación das policías locais de Galicia.7.2. Os membros do tribunal deberán absterse de intervir, notificándoo ao órgano convocador, cando concorran neles circunstancias das previstas no art.23 da Lei 40/2015, do 1 de outubro, ou se realizasen tarefas de preparación ás probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias.7.3. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente.7.4. O órgano de selección resolverá todas as dúbidas que puidesen xurdir na aplicación destas normas, así como o que se deba facer nos casos non previstos.7.5. O órgano de selección poderá dispoñer a incorporación aos seus traballos de persoas con labores de asesoramento para as probas que estime pertinentes, limitándose esas a prestar a súa colaboración nas súas especialidades técnicas 7.6. As persoas membros do órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar neste proceso selectivo.7.7. O tribunal cualificador estará constituído por: -Presidente/a: o persoal funcionario ou laboral da Corporación que se nomee. -Secretario/a: o persoal funcionario ou laboral da Corporación que se nomee. -Vogais: tres vogais designados/as pola Alcaldía ou polo órgano delegado. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “T”, de acordo coa Resolución da Consellería de Facenda e Administración Pública, do 28 de xaneiro de 2022 (DOG núm.24, do 04/02/2022), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da sede electrónica do Concello das Pontes e, aínda que sen carácter preceptivo, na páxina web municipal. O tribunal poderá acordar a lectura pública daquelas probas que se desenvolvan por escrito. Os sistemas de cualificación dos diferentes exercicios da oposición relaciónanse nas bases específicas desta convocatoria, así como o número e tipo de probas selectivas. O tribunal declarará aprobadas a aquelas persoas aspirantes que obtivesen maior puntuación no cómputo global do proceso selectivo non podendo superar en ningún caso o número de persoas aprobadas ao de prazas convocadas. O tribunal poderá acordar a lectura pública daquelas probas que teñan lugar por escrito. Unha vez establecida a puntuación final de cada aspirante, elaborarase unha listaxe baseándose na súa puntuación e por orde decrecente, resultando aprobadas as persoas que, tendo en conta o número de prazas, obtivesen as notas máis altas. No suposto de empate nas puntuacións de dous ou mais aspirantes, acudirase por orde aos seguintes criterios ata que se resolva: a) Criterio de desempate recollido no artigo 49 de Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, segundo o cal o empate se resolverá a favor da muller. b) Menor tempo acadado na proba de resistencia xeral, carreira de 1.000 metros listos, que se aplicará en función dos tramos de idade e sexo previstos nos baremos correspondentes. c) En último lugar, o empate dirimírase por sorteo entre as persoas implicadas. No caso de renuncia, baixa ou calquera outra circunstancia que impedise que algunha das persoas aprobadas puidese ser contratada ou desempeñar finalmente o traballo de auxiliar de policía local, se podería substituír por algunha das persoas aprobadas que pola orde de puntuación acadada non obtivesen praza, aínda que superasen o proceso selectivo, sempre e cando tivesen superado o curso de formación da AGASP. As persoas aspirantes que superasen o proceso de selección deberán participar nun curso de formación que desenvolverá a Academia Galega de Seguridade Pública (AGASP) para estes efectos. Aquelas que xa tivesen participado e obtivesen un certificado de asistencia ao dito curso, estarán exentas desta obriga por un período de catro anos, de acordo co previsto no artigo 48.2.º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. As persoas aspirantes seleccionadas deberán presentar a documentación acreditativa dos requisitos esixidos na base cuarta destas bases xerais no prazo de cinco días hábiles, contados a partir da publicación do resultado do proceso selectivo no taboleiro de anuncios do Concello.1. Orixinal do seu documento nacional de identidade ou documentación acreditativa equivalente.2. Orixinal da titulación en base á cal se procedeu á admisión, ou ben xustificante de ter cumpridos todos os requisitos para a súa expedición. Se estes documentos se expedisen despois da data de remate do prazo de presentación de instancias, deberán xustificarse á data na que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira, que será expedido polos servizos médicos asociados ao Concello.4. Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, acreditándose mediante unha declaración xurada. Será aplicable, non obstante o beneficio da rehabilitación, segundo as normas penais e administrativas, que o/a aspirante deberá acreditar mediante o correspondente documento oficial.5. Declaración xurada de non atoparse incurso/a en ningún dos supostos de incapacidade específica consonte a normativa vixente.6. Declaración xurada de non incorrer en ningún dos supostos de incompatibilidade establecidos na lexislación sobre a materia.7. Orixinal da cartilla da seguridade social (no caso de ter estado de alta con anterioridade). Os orixinais achegaranse para os efectos de compulsa pola Administración convocadora. Se dentro do prazo sinalado, e salvo casos de forza maior, as persoas aspirantes seleccionadas non presentasen a documentación correspondente ou non acreditasen os requisitos esixidos, non poderán ser contratadas, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitude para participar no proceso selectivo. Cumpridos os anteriores requisitos, serán contratadas mediante a formalización dun contrato laboral temporal as persoas aspirantes propostas, producíndose o seu cesamento polas causas previstas na lexislación vixente na materia. Establecerase un período de proba ao abeiro do disposto no artigo 14 do Real Decreto Lexislativo 1/1995, do 24 de marzo (ET). As persoas aspirantes desde a formalización do contrato quedarán obrigadas a utilizar os medios que para o exercicio das súas funcións poña á súa disposición o Concello de As Pontes. Contra as presentes bases e a resolución que as aproba, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo correspondente no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que os/as interesados/as poidan exercitar, no seu caso, calquera outro que estimen procedente. De conformidade co disposto na Lei Orgánica 3/2018, do 5 de decembro, de protección de datos persoais e garantía dos dereitos dixitais, informámoslle que os datos facilitados os tratará o concello coa finalidade de atender ao desenvolvemento do proceso selectivo e posterior xestión da lista de espera. Ditos datos serán tratados de maneira confidencial, e só poderán ser cedidos nos casos contemplados na lei. Comunicámoslle que poderá exercer os seus dereitos de acceso, rectificación, supresión, oposición, limitación ao tratamento e portabilidade dos seus datos dirixíndose ao concello das Pontes a través da sede electrónica municipal (https://sede.aspontes.org/opencms/es/) ou a través do correo electrónico lopd@aspontes. org. Con carácter previo á realización do primeiro exercicio (probas de carácter físico), e con carácter obrigatorio e elimina- torio, realizarase a práctica da tallaxe e a presentación do certificado médico oficial expedido en papel timbrado, esixido na base quinta, apartado f) das bases xerais, non superando esta proba quen non acade a altura mínima esixida nas ditas bases e non permitindo o desenvolvemento das probas físicas a quen non presente o certificado médico oficial acreditativo da súa aptitude física neste momento, excluíndose, polo tanto do proceso selectivo. As probas físicas cualificaranse como “apto/a/non apto/a”. Para obter a cualificación de “apto/a” as persoas aspirantes deberán acadar as marcas mínimas e non superar as máximas que se establecen para cada proba. Realizarase nun ximnasio ou lugar semellante con solo horizontal e cunha parede vertical e lisa. A persoa aspirante colocarase en posición de partida, de pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará cos dedos a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente cos dedos o nivel alcanzado. Para a correcta realización da proba deberanse observar as seguintes regras: Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. Hai que realizar o salto cos dous pés ao mesmo tempo. Permítense dous intentos, sómente ás persoas aspirantes que fagan un nulo no primeiro intento. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. Realizarase en pista de atletismo ou en calquera zona totalmente chá de terreo. A persoas aspirante colocarase na pista no lugar indicado. A posición de saída realizarase de pé. Só se permite un intento. A persoas aspirante que abandone a carreira quedará excluída da proba non superándoa. A proba consistirá en correr a distancia de 1.000 metros no tempo máximo (en minutos e segundos) que se recolle na seguinte táboa para cada sexo e grupo de idade: 3.–Proba de coñecementos. A proba de avaliación dos coñecementos das persoas aspirantes deberá amosar o dominio dos contidos do temario que se inclúe no anexo. Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. As persoas aspirantes disporán dun tempo máximo dunha hora para a súa realización. A proba cualificarase polo tribunal de 0 a 10 puntos, sendo preciso acadar 5 puntos como mínimo, para non quedar eliminada. A cualificación farase atendendo á seguinte fórmula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respondidas. Teranse en conta as normas de dereito positivo relacionadas co contido do temario que no momento da publicación destas bases conten con publicación oficial no boletín ou diario correspondente, aínda que a súa entrada en vigor estea diferida a un momento posterior. O tribunal valorará o nivel de coñecemento da lingua galega das persoas aspirantes, mediante unha proba que se cualificará como “Apto/a” ou “Non apto/a”. De acordo co establecido no artigo 51.2 da lei 2/2015, do 29 de abril, do emprego público de Galicia, esta proba será obrigatoria e eliminatoria, agás para aquelas persoas opositoras que presenten o certificado, orixinal ou a fotocopia compulsada (no prazo de presentación de instancias e referido á data de remate deste) de ter superados os estudos conducentes á obtención da acreditación de coñecemento do nivel da lingua galega CELGA 3, expedido por un organismo oficial para o efecto, ou título acreditativo expedido pola entidade académica para tal fin.1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguridade viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguridade viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguridade.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A Policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do Auxiliar de Policía.“ As Pontes de Leomar Jimenez de Cisneros Lluen, 3 de maio de 2022 A concelleira-delegada da Área de Recursos Humanos, Industria e Emprego Miguel Hugo Corcoles Palud